# Ekliptiliste koordinaatide moodul

Kalkulaatori ekliptiliste koordinaatide moodul Ekliptilised koordinaadid

See moodul võimaldab teisendada ekvaatorilised koordinaadid ekliptilisteks koordinaatideks ja vastupidi. Kõigepealt vali osas Sisendkoordinaatide valik, milliseid koordinaate kasutada sisendis. Seejärel anna vajalikud koordinaadid kas osas Ekliptilised koordinaadid või osas Ekvaatorilised koordinaadid. Lõpuks klõpsa nupule Arvuta ning näedki teisendatud koordinaate.

Moodul sisaldab ka pakktöötluse režiimi, mis lubab teisendada mitu koordinaatidepaari korraga. Selleks peab olema sisendfail, milles igal real on kaks väärtust, nimelt sisendkoordinaatide paar (ükspuha kas ekvaatoriliste või ekliptiliste koordinaatide süsteemile vastav). Seejärel määra, milliseid koordinaate kasutatakse sisendina, samuti sisend- ja väljundfaili nimi. Lõpuks klõpsa nupule Käivita, millega luuakse väljundfail, mis sisaldabki teisendatud koordinaate (vastavalt sellele, mida määrasid sisendina, kas ekvaatorilised või ekliptilised).